— Усё вялікае пачынаецца з малога. З устаноўкі простага валуна пачалося адраджэнне гэтага месца. Спачатку — раскопкі фундамента, пасля — узнаўленне сядзібы. Мы ішлі пакрысе, і вось такой вы цяпер бачыце Марачоўшчыну. Самы вялікі шлях пачынаецца з першага кроку. З першага рубля пачаўся збор сродкаў на стварэнне і ўстаноўку помніка Касцюшку. І вось у адной дарозе апынуліся сотні чалавек, якія ахвяравалі свае грошы. Сёння я выказваю ўдзячнасць ініцыятару і арганізатару гэтай пачэснай справы, які ў чарговы раз даказаў сваю здольнасць даводзіць пачатае да канца, — Глебу Лабадзенку. Шчыры дзякуй ад сябе асабіста і ад жыхароў усяго раёна тым сотням неабыякавых людзей, якія адгукнуліся на заклік сабраць сродкі на помнік.